It-tfal f'Sydney jistgħu ma jidħlux fl-iskejjel minħabba żieda fil-Covid-19 Ġenituri ta' tfal li jattendu fi skejjel f'Sydney, se jkollhom jistennew biex jaraw jekk uliedhom hux se jirritornaw fl-iskejjel il-ġimgħa d-dieħla. It-tielet term ta' l-iskejjel f'Sydney se jibda nhar it-Tlieta. L-iskejjel f'Sydney jinsabu f'inċertezza kbira jekk jiftħux jew le u dan minħabba lockdown f'żoni f'Sydney minħabba żieda fil-Covid-19. Il-lockdown sar fil-parti magħrufa bħala 'Greater Sydney', 'Central Coast', 'Wollongong' u l-'Blue Mountains'. Is-Supretendent għas-Saħħa, Kerry Chant ma kkommettietx ruħha meta kienet mistoqsija dwar jekk it-tfal hux se jirritorrnaw fl-iskejjel wara l-vaganzi. Hi saħqet li minkejja li kien hemm żieda fil-każi, qalet li 'qabel nagħtu parir x'għandu jsir irridu nħarsu lejn il-fatturi kollha fiċ-ċirkostanzi". Fix-xhur li għaddew meta saru lockdowns oħra, kienet saret enfasi biex l-istudenti isegwu l-lezzjonijiett online mid-djar. L-iskejjel kienu baqgħu miftuħin għat-tfal ta' ħaddiem essenzjali.